BSC-LT/ACAData huggingface dataset:
[ca] En aquest text reflexiono al voltant de la concepció, els horitzons, el discurs i l'estratègia per l'emancipació en un context de crisi ecològica i col·lapse ecosocial. Partint de nocions de la teoria crítica, del marxisme antiprogressista de Walter Benjamin i d'aportacions de l'ecosocialisme, l'ecofeminisme i el decreixentisme, defenso que cal desenvolupar una concepció no progressista de l'emancipació i la història des de la dialèctica materialista. Pel que fa als horitzons, argumento la necessitat i la possibilitat de plantejar-nos el futur i l'emancipació en clau de subsistència, tot posant en diàleg la teoria de l'alienació de Karl Marx i la perspectiva ecofeminista de subsistència de Maria Mies. Respecte el discurs, desenvolupo una crítica a l'optimisme reformista de certs corrents de l'ecologisme partidaris del Green New Deal i, a partir d'idees d'Slavoj Zizek, Terry Eagleton i Jorge Riechmann, defenso la construcció d'una esperança pessimista. Per últim, faig una crítica a les estratègies espontaneistes i localistes del corrent col·lapsista, apuntant cap a la necessitat de crear un subjecte revolucionari capaç de dirigir una contracció global d'emergència.

[en] In this text, I reflect on the conception, the horizons, the discourse and the strategy for emancipation in a context of ecological crisis and eco-social collapse. Using notions from critical theory, from Walter Benjamin's anti-progressive Marxism and contributions from ecosocialism, ecofeminism and degrowth, I advocate for de development of a non-progressive conception of emancipation and history within the framework of the materialistic dialectics. Regarding the horizons, I argue it is necessary and possible to consider future emancipation in terms of subsistence by bringing Karl Marx's theory of alienation and Maria Mies' ecofeminist perspective of subsistence into dialogue. As for the discourse, I develop a criticism to the optimist reformism of certain sectors who support Green New Deal and, using Slavoj Zizek, Terry Eagleton and Jorge Riechmann's ideas, I advocate for the construction of a pessimist hope. Lastly, I critique the spontaneous and localist strategies of the collapsist current, pointing towards the creation of a revolutionary subject capable of directing an emergency global contraction.
[ca] En aquest estudi s'elabora un model d'anàlisi que busca aportar dades a la comprensió de les trajectòries migrants. Aquest model es posa a prova a partir d'informació empírica recopilada amb instruments qualitatius en la societat xilena. Específicament, s'indaga en l'articulació entre (a) les condicions institucionals que deriven de l'acció de l'Estat, (b) el marc de reproducció de la condició de classe, (c) els elements estructurals del racisme incrustat en la cultura nacional i (d) les estratègies que despleguen els subjectes migrants en la persecució dels seus objectius. El propòsit específic que es desenvolupa és la caracterització de les dimensions institucional i estructural per situar el seu impacte sobre les trajectòries migrants. Amb això, el treball permet dialogar amb la literatura del camp que s'ocupa tant dels processos de racialització com de la producció institucional d'un subjecte migrant precaritzat.

[en] In this study, we develop an analytic model to understand migrant trajectories and test it based on empirical information collected with qualitative instruments in Chilean society. Specifically, we address the articulation between (a) the institutional conditions deriving from the action of the State, (b) the framework of reproduction of the class condition, (c) the structural elements of racism embedded in the national culture, and (d) the strategies deployed by migrant subjects in pursuit of their goals. The specific objective is to develop the characterization of the institutional and structural dimensions to show their impact on migrant trajectories. In doing so, the study allows us to dialogue with the field literature that deals with both the processes of racialization and the institutional production of a precarious migrant subject.
[ca] Un objecte simple és un àtom mereològic, és a dir, un objecte sense parts. Markosian (1998) postula el que ell anomena the simple question: sota quines circumstàncies és veritable per a un objecte que no posseeixi parts? Aquest article analitza, primer, les respostes a aquesta pregunta i, segon, la tesi del nihilisme mereològic sobre composició material. Segons aquesta darrera, al món només existeixen objectes simples que mai no componen res. Aquesta tesi evita la vaguetat composicional en no existir límits espacials indeterminats per a un objecte sense parts, però no elimina, considerant els descobriments de la física quàntica, la vaguetat modal en la seva localització.

[en] A simple object is a mereological atom, in other words an object without parts. Markosian (1998) posits what he calls The Simple Question: under what circumstances is it true of some object that it has no parts? This article analyses, first, responses to that question, and second, the nihilistic mereological thesis of material composition. According to this, there are only simple objects in the world, which never compose anything. This thesis avoids compositional vagueness, as there are no undetermined spatial boundaries of an object without parts; but taking into account the discoveries of quantum physics, it cannot get rid of the modal vagueness of its location.
[ca] El regne de Sardenya mai no fou un dels escenaris principals de la Guerra dels Trenta Anys, tot i ésser un punt geoestratègic fonamental per a la protecció de les possessions mediterrànies de la Monarquia hispànica. Aquest article se centra en un episodi d'aquest conflicte, la conquesta d'Oristany, que demostrà la necessitat de protegir un enclavament que s'ha considerat secundari en l'àmbit historiogràfic.

[en] The Kingdom of Sardinia has never been considered an important scenario in the theatre of The Thirty Years' War, even being a fundamental geostrategic point to safeguard the Spanish possessions in the Mediterranean. This paper focuses on a specific episode of this war, the conquest of Oristano, which pointed out how needed was to protect an island traditionally ignored by Early Modern Historiography.
[ca] Un estudi realitzat a la Unitat de Joc Patològic de l'Hospital Universitari de Bellvitge, amb la participació de la professora Roser Granero de la UAB, revela que 10 de cada 100 pacients amb trastorn del joc també pateixen consum problemàtic de pornografia. La presència d'ambdues addiccions està associada a un perfil clínic altament disfuncional i identificar-ho pot permetre dissenyar millors intervencions terapèutiques.

[en] A study conducted at the Pathological Gambling Unit of the University Hospital of Bellvitge, with the participation of Professor Roser Granero of the UAB, reveals that 10 out of 100 patients with gambling disorder also suffer from problematic pornography consumption. The presence of both addictions is associated with a highly dysfunctional clinical profile and identifying it may allow designing better therapeutic interventions.
[ca] En el present estudi examinem la figura i el llegat feminista de Raoul Guérin de la Grasserie (1839 - 1914), literat, filòsof i jurista de la França de finals del XIX, en el marc de les veus masculines que van defensar els drets de les dones en el passat. Ens proposem rescatar de l'oblit la figura i els escrits d'aquest autor desconegut en els nostres dies, a través de les seves publicacions, documents del seus contemporanis i la premsa del seu temps. Abordem així mateix una primera aproximació al seu assaig "Le mouvement féministe et les droits de la femme" (El moviment feminista i els drets de les dones), de 1894, on desenvolupa la defensa jurídica dels drets de les dones.

[en] In this study we will analyse the figure and the feminist legacy of Raoul Guérin de la Grasserie (1839-1914), a man of letters, philosopher and jurist in 19th century France, in the frame of the masculine voices who defended women's rights in the past. We aim to rescue from oblivion the figure and the writings of this author, unknown in our days, through his publications, contemporary documents and the press of his time. We will also offer a first approach to his essay "Le movement féministe et les droits de la femme", of 1894, where he develops the juridical defence of women's rights.
[ca] El projecte es basa en trobar un model de reconeixement de text en imatges que sigui capaç de llegir la informació continguda en imatges de tiquets preses amb telèfon mòbil per després poder ser desplegat amb una aplicació sencera. El projecte consta de la utilització i avaluació de les eines més comunes per resoldre aquest problema així com la investigació i avaluació dels models SOTA que resolen aquest problema avaluant la precisió i temps de resposta de les diferents solucions. Forma part del treball el desenvolupament d'un model que compleix amb els requisits de performance que imposa la aplicació que es desenvolupa paral·lelament amb el model, compensant les carències que tenen les altres solucions prèviament implementades dissenyant i implementat una solució feta a mida per el nostre problema.

[en] The project is based on finding a model of text recognition in images that follows the ability to get the information contained in images of tickets present with a mobile phone, but later it can be displayed with a simple application. The project consists of the use and evaluation of the most common ones to solve this problem with the investigation and evaluation of SOTA models that solve this problem, evaluating the precision and response times of the different solutions. Part of the work is the development of a model that complies with the performance requirements imposed by the application, which is developed in parallel with the model, compensating for the deficiencies that the other previously implemented solutions have, designing and implementing a tailored solution per our problem.
[ca] L'ensenyament de les oracions impersonals en Secundària i Batxillerat les presenta com un tipus especial d'oracions que no tenen subjecte. Tanmateix, això significaria una anomalia en l'anàlisi funcional del concepte d'oració. L'objectiu d'aquest article és mostrar una experiència d'aula en Batxillerat basada en l'elaboració d'hipòtesi i d'activitats reflexives. En primer lloc, es discutiran les nocions de subjecte. Posteriorment, es revisaran els tipus d'oracions impersonals que se solen estudiar en l'ensenyament mitjà. I, finalment, a partir d'algunes activitats basades en la tipologia de Bosc i Gallego (2016) i Gallego i Gutiérrez (2022) es treballaran els arguments que apareixen en els verbs impersonals.

[en] The teaching of impersonal sentences in secondary and sixth form is presented as a special type of sentences that have no subject. However, this would mean an anomaly in the functional analysis of the concept of sentence. The aim of this article is to show a sixth form classroom experience. First, the notions of subject will be discussed. Later, the types of impersonal sentences that are usually studied in high school will be reviewed. And, finally, the objects that appear in the impersonal verbs will be worked on with some activities.
[ca] Tot i que Final Fantasy VII ha estat un videojoc àmpliament aclamat, la qualitat de les seves traduccions ha estat objecte de crítiques al llarg dels anys. Aquest treball presenta una proposta de retraducció jugable d'una part del videojoc, que aspira a assolir una qualitat traducto lògica professional, tot i que s'ha fet mitjançant eines de localització fetes de manera aficionada. En primer lloc, es descriuen les principals característiques del videojoc com a mitjà, dels videojocs de rol com a gènere, de la localització de videojocs en general, de la localització dels videojocs de rol, de la localització amateur , de la traducció pont i de la gestió terminològica de grans franquícies. També s'investiga sobre la franquícia Final Fantasy, sobre Final Fantasy VII i sobre les localitzacions a l'anglès i a l'espanyol. A més, s'exposa el procés de localització dut a terme per a la proposta de retraducció i s'analitzen les dificultats trobades i les solucions proposades.

[en] Although Final Fantasy VII has been a widely acclaimed video game, the quality of its translations has been criticized over the years. This paper focuses on a proposed playable retranslation of the first minutes of Final Fantasy VII, which aims to achieve professional quality, despite being made using localization tools made by fans. First, the main characteristics of video games as a medium, roleplaying games as a genre, video game localization in general, localization of roleplaying games, fan translation, pivot translation and terminology management of major franchises are described. The Final Fantasy franchise, Final Fantasy VII and its localizations into English and Spanish are also studied. In addition, the localization process carried out for the retranslation proposal is presented, and the difficulties encountered and the proposed solutions are analyzed.
[ca] La present tesi de màster aborda l'estudi d'Anna Laetitia Barbauld (1743-1825), que va viure entre les tradicions de la Il·lustració, la cultura de la Sensibilitat i el Romanticisme. Analitzant tres poemes - "On a Lady's Writing", "Verses Written in an Alcove" i "Eighteen Hundred Eleven" - aquest treball examina els trets que caracteritzen l'estil de l'autora per demostrar la manera en què Barbauld reflexiona sobre la concepció del llenguatge poètic a través de la seva praxi com a poeta i crítica. Aquesta perspectiva revela tensions que enriqueixen l'estudi de la seva obra i ressalten els desafiaments que va afrontar com a escriptora.

[en] The present MA dissertation approaches the study of Anna Laetitia Barbauld (1743-1825), who lived between the traditions of the Enlightenment, the culture of Sensibility, and Romanticism. By analyzing three poems - "On a Lady's Writing," "Verses Written in an Alcove" and "Eighteen Hundred Eleven"- this thesis looks at the traits that characterize the author's style to demonstrate the manner in which Barbauld reflects upon the conception of poetic language through her praxis as a poet and as a critic. This perspective reveals tensions that enrich the study of her work and highlight the challenges she faced as a female writer.
[ca] Aquest projecte consisteix en l'elaboració d'un arxiu amb material digital d'ampliació i suport a la docència presencial. Amb aquest material, es pretén fer una aportació metodològica per facilitar el treball autònom dels estudiants en l'adquisició de les seves competències professionals, en el sentit dels crèdits europeus ECTS. El material és específic per a l'assignatura Didàctica de les Arts Plàstiques I, troncal de cinc titulacions de la diplomatura de Magisteri. La majoria d'estudiants que fan aquests estudis no tenen una base de formació artística, per tant, s'ha estructurat el programa reforçant coneixements que es consideren essencials; per la qual cosa s'inclou la transmissió de conceptes teòrics, exercicis pràctics realitzats dins del taller, així com el desenvolupament de continguts bàsics per a l'aplicació didàctica de la matèria. Calia actualitzar, doncs, el material didàctic amb un format digital que permetés un nou diàleg amb les imatges i oferís als estudiants una dimensió interactiva, per tal de facilitar l'autoaprenentatge i el treball en equip, equilibrar les diferències de crèdits entre titulacions i facilitar l'atenció personalitzada a grups massa nombrosos.

[en] This project consists of developing an archive of digital material to expand on and support classroom teaching. With this material, the goal is to make a methodological contribution to facilitate students' independent learning in acquiring their professional competences within the framework of the European ECTS credits. This material is specific for the course Teaching the Fine Arts I, a core course in the five teacher training diploma programmes. Most of the students in these programmes have no background in artist training, so the syllabus has been organised to reinforce the knowledge that is regarded as essential. To this end, it has included the transmission theoretical concepts, practical exercises performed within a workshop, and the development of basic contents in order to apply this material in the classroom. Therefore, we had to update the teaching material in a digital format would make possible a new sort of dialogue with the images and offer students an interactive dimension to facilitate independent learning and teamwork, balance the differences in credits among the different diploma programmes and facilitate personalised attention in overly large groups.
[ca] Al NE de la Península Ibèrica aflora una estreta franja de materials paleozoics que encavalquen als materials terciaris de la Conca de l'Ebre. L'escama del sector Matadepera - Castellar del Vallès és una de les tres làmines encavalcants que conformen aquesta franja. Els materials consisteixen en una intercalació d'esquistos i grauvaques d'origen turbidític amb vulcanites interestratificades. Per comparació litològica amb el materials presents a les Guilleries se'ls hi atribueix una edat Caradoc. Una intrusió plutónica de granodiorita provocà metamorfisme de contacte de baixa pressió arrel de que la intrusió es va produir a poca profunditat. El metamorfisme tèrmic es sobreposà a un metamorfisme regional S1 i de crenulació S2. L'emplaçament del batòlit va prendre lloc a favor d'una estructura antiforma generada per la deformació S2. L'apòfosis lligada a la intrusió va generar un camp de dics de leucogranit aplític i pegmatític organitzat en dues famílies de dics conjugats que s'intruiren aprofitant els plans de debilitat de la foliació regional, tallant-la en baix angle.

[en] Paleozoic rocks overriding the Ebro Basin materials crop out in a narrow belt at the NE of the Iberian Peninsula. The Escata del sector Matadepera - Castellar del Vallès is one of the three thrust sheets that conform this belt. It consists of turbidity related schist and greywacke with interbedded vulcanite. By lithological comparison with the materials observed at the Guilleries massif, a Caradocian age can be assigned to this sequence. A granodiorite plutonic intrusion induced a low pressure contact metamorphism due to the fact that the intrusion was produced at low depth. The thermal metamorphism overprinted a regional foliation S1 and a crenulation S2. The intrusion took place following an antiformal structure generated by the S2 deformation, and the associated apofisis lead to a two differentiated conjugate dyke families witch were introduced following the weakest regional foliation planes, cutting it at low degree.
[ca] Andrew Rowan és president de la Humane Society International, així com cap de l'Oficina Internacional i cap de l'Oficina Científica de la Humane Society. Doctor en Bioquímica per l'Oxford University, va rebre el 2002 el Henry Spira Award del Johns Hopkins Center for Alternatives to Animal Testing.

[en] Andrew Rowan is President of Humane Society International and Chief International Officer and Chief Scientific Officer of the Humane Society. With a PhD in Biochemistry from Oxford University, in 2002 he received the Henry Spira Award from the Johns Hopkins Center for Alternatives to Animal Testing.
[ca] L'activitat humana ha provocat un augment de les emissions de compostos de nitrogen. L'ús de col·lectors de pluja basats en resines permetrà un mostreig de la deposició de nitrogen més espaiat en el temps que amb els col·lectors convencionals. Això possibilitarà estendre els mostrejos a zones de difícil accés, com les zones muntanyoses que, d'altra banda, són les més sensibles.

[en] Human activity has caused an increase in nitrogen emissions. The use of resin-based rain collectors will allow a less frequent sampling of nitrogen deposition than with conventional collectors. This will enable to extend the deposition monitoring to remote areas, such as mountainous areas, which, on the other hand, are the most sensitive.
[ca] El creixement urbà amb prou feines troba altres barreres que les que assenyala la seva pròpia dinàmica. Els documents de planificació territorial tenen grans dificultats a l'hora d'ordenar aquest procés i el sòl rural es qualifica com a urbanitzable sense tenir en compte cap més criteri que no sigui el de les seves possibilitats urbanístiques. Prenent com a referència l'expansió urbana en l'àmbit periurbà de Sant Sebastià, s'observa que el parc periurbà sí que ha estat respectat. En aquest article s'analitza aquesta figura mitjançant l'estudi del parc de Lau Haizeta i el d'Herriondo, que apareix impulsat per les institucions agràries amb la funció principal de preservar sòl rural al bell mig d'un creixement desmesurat.

[en] The once obstacle by the increase of the urban area is now the dynamics of this process. The land planification documents have a lot of problems to manage this increase and the farm ground is rated as a urban if this ground have a good conditions to be build. In the urban of San Sebastian we can see how the farm ground is be urbanised without any obstacle. The once exception are the urban park. In this paper we analysed the characterisation of this figure studying the Lau Haizeta park, and the Herriondo side, a park tried by the farm institutions to keep a rural uses in the middle of the most important urbanisation increase area.
[ca] S'aborda primerament una caracterització de la figura del Pla General d'Ordenació Urbana en relació amb les successives lleis del sòl promulgades. La reflexió sobre les condicions d'incidència del planejament sobre el desenvolupament urbà introdueix l'explicació històrica de l'origen del Pla Director 1965-1968 i del Pla General Metropolità 1974-1976. L'estudi de l'abast territorial del Pla i de l'organització dels equips de treball dóna pas a l'anàlisi de les idees clau que hi rauen. Els objectius, les innovacions metodològiques i les claus propositives, com la classificació del sòl en zones i sistemes, la importància concedida a les reserves de sòl per al viari, la reducció de l'edificabilitat i la consecució d'una normativa clara i unívoca, són els aspectes analitzats. Són aquestes característiques les que expliquen la capacitat de permanència del Pla i l'èxit aconseguit en la descongestió metropolitana, si bé encara s'ha de donar solució al problema de la necessitat de compactació urbana de moltes àrees que han experimentat creixements importants, a mesura que el procés de metropolització s'ha anat consolidant.

[en] This paper opens with a description of the role, form and scope of the Pla General de Ordenació Urbana in the context of a series of different Land Acts. A reflection on the conditions affecting the influence of planning on urban development introduces a historical explanation of the origin of the Pla Director 1965-1968 and the Pla General Metropolità 1974-1976. A study of the geographical scope of the plan and of the organisation of the work teams is followed by an analysis of its key ideas. The aspects analysed include the plan's objectives, methodological innovations and key proposals, such as the classification of land into zones and systems, the importance granted to reserving land to accommodate the road system, the reduction of construction, and the creation of a clear and unambiguous body of regulations. These characteristics explain the continuing relevance of the PGM, and its success in reducing metropolitan congestion. However, one outstanding problem is the need for urban compaction in many areas that have undergone considerable growth as the metropolis has continued to consolidate.